Data was extracted from:https://www.infomed.co.il/drugs/abatacept/

המומחים של
Info
med
מסבירים:
אורנסיה היא תרופה ביולוגית אנטי דלקתית המשמשת כקו טיפול שני לחולי
דלקת פרקים
ראומטית, או דלקת מפרקים ספחתית פעילה. התרופה הוכחה כמפחיתה בצורה משמעותית את תסמיני המחלה השונים, כמו כאבי מפרקים ונפיחות ומשפרת את טווח התנועה ואת התפקוד היום יומי. מעכבת את התקדמות הנזק המבני ומשפרת את התפקוד הגופני. בנוסף מניעת התקדמות המחלה, מפחיתה את הסיכון לנזקים כרוניים וארוכי טווח.
ניתנת כטיפול יחיד או משולב.
אורנסיה היא תרופה ביולוגית סינתטית, אשר מורכבת מנוגדן אשר במנגנון פעולה מורכב נקשר לתאי T ומונע את פעילותם. כידוע, תאי T הם חלק חשוב מהתגובה הדלקתית, ושימוש באורנסיה מפחית באופן משמעותי את התגובה הדלקתית בזרוע הזו ובכך מקל על חולי דלקת פרקים ראומטית.
אורנסיה ניתנת כטיפול בודד או בשילוב עם מתוטרקסט, ומתאימה לחולי דלקת פרקים ראומטית ודלקת פרקים אידיופתית של הילדות (JIA) לאחר כישלון טיפול בתרופה ביולוגית אחרת. בדומה לתרופות ביולוגיות אחרות אשר פוגעות בפעילות מערכת החיסון, שימוש באורנסיה יכול לגרום להתפרצות של זיהומים שונים, ועל כן על המשתמשים בתרופה להישמע להנחיות הרופאים בנושא.
אורנסיה, בשילוב עם מעכבי קלצינואורין,
ומתוטרקסאט מיועדת למניעה של מחלת שתל- נגד- מאכסן חריפה, במבוגרים ובילדים בני 6 שנים ומעלה העוברים השתלת תאי גזע של מערכת הדם, מתורם תואם או מתורם שאינו תואם להם באלל אחד בלבד
.
צילום: shutterstock
מידע על התרופה
אופן נטילת התרופה
דרך הוריד, תת עורי
תדירות וזמן נטילה
דרך הוריד כל 4 שבועות. בתחילת טיפול: לאחר שבועיים ולאחר 4 שבועות מהמנה הראשונה.
זריקה תת עורית כל שבוע
למניעת מחלת שתל- נגד- מאכסן חריפה, מתן תוך ורידי לזרוע, האורך כ 60 דקות והיא ניתנת יום לפני ההשתלה. לאחר מכן בימים 5, 14 ו-28 שלאחר ההשתלה.
טווח המינון
דרך הוריד: 500-1000 מ"ג בהתאם למשקל
זריקה תת עורית: 125 מ"ג
תחילת ההשפעה
הקלה על תסמינים תוך מספר שבועות. שיפור קליני הוכח תוך מספר חודשים
משך ההשפעה
הקלה על תסמינים תוך מספר שבועות. שיפור קליני הוכח תוך מספר חודשים
מנה שנשכחה
להודיע באופן מיידי לרופא
הפסקת התרופה
רק באישור הרופא
מינון עודף
להודיע באופן מיידי לרופא
אחסון
יש לאחסן במקרר, 2-8 מעלות צלזיוס.
אזהרות
תזונה
רגילה
אלכוהול
לא צפויות בעיות מיוחדות.
נהיגה
אין בעיות ידועות.
הריון
אין מידע לגבי בטיחות התרופה בהריון
הנקה
לא ידוע אם עוברת לחלב אם. יש להתייעץ עם הרופא.
תינוקות וילדים
יש צורך בהפחתת המינון בהתאם לגיל ולמשקל. לא הוכחו בטיחות ויעילות מתחת לגיל 6 שנים בטיפול בדלקת מפרקים אידיופתית פעילה של גיל הילדות וכן במניעת מחלת שתל- נגד- מאכסן חריפה.
קשישים
ייתכן שיהיה צורך בהפחתת המינון. תיתכן יתר רגישות לתופעות הלוואי.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
שחפת
זיהום
דלקת כבד (hepatitis)
בעיות נשימה
קבלת חיסון לאחרונה או בתכנון
סוכרת ושימוש במד סוכר
עבר אישי או משפחתי של סרטן עור, שינויים בעור
עבר רפואי של זיהום בוירוס אפשטיין-בר/ ציטומגלווירוס
סיכון ממנת יתר
בינוני
סיכון מפיתוח תלות
נמוך
תופעות לוואי
חלק גדול מהמטופלים מתלוננים על כאבי ראש ובחילה, וכמו כן על נזלת וצינון, דלקת של הגרון והאף, זיהום בדרכי הנשימה העליונות
.
בילדים ובמתבגרים, תופעות לוואי נוספות כוללות שלשול, שיעול, חום, כאב בטן.
בנוסף, בשל האפקט מדכא מערכת החיסון, למטופלים בתרופה יש רגישות לזיהומים, אשר יכולה להתבטא בסיכון מוגבר למחלות רבות ובעיקר לזיהומים נגיפיים. מטופלים רבים סובלים מדלקות חוזרות בדרכי השתן, התפרצויות של
הרפס
ומחלות של דרכי הנשימה. במקרים מסויימים, הכשל החיסוני יכול לגרום לדלקת ריאות קשה או להתפרצות
שחפת
,
אשר דורשים אשפוז
.
הזיהומים השכיחים ביותר שהובילו לשינויים במינון התרופה היו: זיהום בדרכי הנשימה העליונות, דלקת סימפונות, הרפס זוסטר
.
הזיהומים השכיחים ביותר שהובילו להפסקת הטיפול בתרופה היו
:
דלקת ריאות
ו
דלקת סימפונות
.
הזיהומים השכיחים ביותר שדווחו: זיהום בדרכי הנשימה העליונות, דלקת של הגרון והאף, דלקת בסינוסים, זיהום בדרכי שתן, שפעת ודלקת סימפונות
.
מלבד זאת, לתרופה מספר השפעות על מערכות שונות בגוף, ושימוש בה יכול לגרום
:
תגובות אלרגיות- סימנים אפשריים: פריחה עורית, נפיחות בפנים, בעפעפיים, בשפתיים או בלשון, קושי בנשימה, תת לחץ דם
.
זיהום בהפטיטיס
B
באנשים הנושאים את הוירוס בדמם
.
בעיות נשימה באנשים הסובלים ממחלת ריאות חסימתית כרונית (
COPD
).
זיהומים בוירוס אפשטיין-בר ובציטומגלווירוס. נדרש מעקב לאחר ההשתלה ובמידת הצורך טיפול בתרופות למניעת זיהומים בוירוסים אלה.
תגובות במקום ההזרקה. גרד, אודם, שטף דם מקומי
.
יתר לחץ דם, סחרחורות, פריחה כללית וגירוי של מקום ההזרקה, כאבי גב וכאבים בגפיים
.
כמו כן, דווח על פגיעה במערכת העיכול, המתבטאת בכאבי בטן, צרבת, שלשולים וכיבים לאורך מערכת העיכול
.
ישנם אנשים שטופלו בתרופה זו ופיתחו סרטן עור. יש לעדכן את הרופא בעבר משפחתי או אישי של סרטן העור וכן בהתפתחות גידולים כלשהם או שינויים במראה העור, במהלך הטיפול או אחריו
.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
אטנרספט, אדאלימומאב, אינפליקסימאב, אנקינרה, ריטוקסימאב, גולימומב, סרטוליזומאב פגול,  טוסיליזומאב.
אסור לקבל תרופה זו עם חיסונים "חיים". (3 חודשים לאחר סיום הטיפול). חיסונים אחרים עשויים להיות פחות יעילים.
אין לשלב תרופה זו עם נוגדי TNF.
השפעת שימוש ממושך
תיתכן רגישות יתר לזיהומים. יש לדווח לרופא על עליית חום או תסמיני מחלה זיהומית אחרת, ולטפל בה בהתאם.
כמו כן, דווח על סיכון לממאירות כתוצאה משימוש ממושך בתרופה. לא ידוע אם התרופה מגבירה את הסיכון לחלות בסוגי סרטן שונים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא